BilbaoArtek “Women Make Film” dokumental saila abiatuko du berriz - Nontzeberri
Hasiera/IKUS-ENTZUN/BilbaoArtek “Women Make Film” dokumental saila abiatuko du berriz
Women Make Film dokumental sailaren emanaldiak martxoan hasi ziren BilbaoArten, baina koronabirusak dena eten zuen. Gogorrena pasatu denean, gaur hasita eta uztailaren 13ra arte, Art House Zinema aretoan Women make film dokumental saila jarriko dute ikusgai.
BilbaoArte Fundazioak Women Make Film: a New Road Movie Through Cinema dokumental zorrotza, iradokitzailea eta beharrezkoa estreinatuko du Euskal Herrian. Lan horretan, “14 orduz emakumeek protagonizatutako zinemaren historia” kontatuko zaigu, eta ondorio latz batera helduko da, “zinemaren historiari ekarpena egiten dioten emakumezko zuzendarien presentzia agerikoa bezain gutxietsia” izan dela.
Egoera berezia denez, edukiera mugatua izango da, eta erreserba bakarrik egingo da telefonoz. Pertsonako gehienez bi eserleku erreserbatu ahal izango dira, eta horiei zenbaki bat esleituko zaie. Maskara erabiliko da.